
Ko je hteo 
išta da jede, 
morao je svašta 
da guta . 

Rastko Zakić 



• U našoj kući stalno se oseti miris 
hrane, jer ja kad jedem, 

ja ceo uđem u kontejner! 

• Ljudožder nije želeo da me pojede 
prehlađenog. 

On jede samo zdravu hranu. 

Ninus Nestorović 

• Jeo sam čokoladu s lešnicima. 
Čokoladu pre šest, a lešnike 
pre dva meseca. 

Aleksandar Novaković 

• Našli smo trajno rešenje 

za probleme životne sredine. 

Postali smo beživotna sredina. 

• Dobro sam se oženio. 

Kada stignu deca, 
rašće uz kozje mleko. 

Tomislav Trbojević 

• Rešio sam da načinim raj. 

Nabavio sam jabuku. 

Dragan Mirović 

• Lav nije Ijubitelj brze hrane 
jer zec ume da trči. 

• U balkanskoj kasapnici nema mesa. 
Krivca neka utvrdi sud 

mesne nadležnosti! 

Milan Beštić 


• Bilo je samo pitanje dana 

kad će nam poteći med i mleko 
sa trutovima i volovima. 

Rade Jovanović 

• Vlasti ponovo zatvaraju književnike. 
Zato što u prodavnicama kradu 
hleb i mleko. 

• Oživela je trgovina sa svetom. 

Jeftino smo se prodali. 

Aleksandar Čotrić 

• Kanibal voli bližnjeg svog! 

• Pojeli smo sve što nam se našlo na 
putu, jer nas ništa ne sme pokolebati. 

Vladan Sokić 

• Ne smem da napunim frižider. 

Obiće mi stan! 

Vesna Denčić 

• Penzioneri umiru od gladi, 

ali ne stoji tvrdnja da je time ugrožen 
natalitet. 

• Hranimo se baš dobro, vau! 

Mihailo Veljković 

• Primili smo humanitarnu pomoć da 
proslavimo humanitarnu katastrofu. 

Rastko Zakić 


Naša nacionalna kuhinja specifična je po tome što u njoj 

nema šta da se jede. 


Vladan Sokić 

YU HAPPYGRAMI 


Čim se poubijamo, 

zašto planove kriti, ^ 

mi ćemo sesti 

i o svemu razmisliti! 

Dobar i lud su braća, 

* to smo oduvek znali, 

ali smo tek sad videli 
koji nam od braće fali! 

Zaljubljeni u Srbiju, 

kako sad stoje stvari, * 

i od Romea i Julije 

veći su tragičari! 

Rade Jovanović 


SRBIJA 

Zvonce na vratima je neprekidno zvonilo i najavljivalo neku vrlo nestrpljivu 
osobu. Ili vlast. 

- Marko Marković? 

Vojnik u maskirnoj uniformi gledao me je nestrpljivim pogledom. 

"Ponovo dele vojne pozive" - projurilo mi je kroz glavu. 

- Marko Marković! - povisio je ton nestrpljivi vojnik. 

- Da... odnosno, ne. Ja sam RAJKO Marković! 

Vojnik me je podozrivo pogledao. 

- Da li si ti Marko RAJKA Marković? 

- Ne! - bio sam kategoričan. - To je moj sin! 

- Potpiši ovde! - poturi mi vojnik ogroman spisak i strpa u ruku plavi koverat. 

- A šta je ovo? - upitao sam potpuno zbunjen. 

- Poziv za vojnu vežbu - potvrdi moje sumnje nestrpljivi gušter. 

- Moj Marko ima samo šest meseci! - sad sam ja povisio glas. - On je beba!!! 
Gušter je bio mrtav hladan. 

- To se mene uopšte ne tiče. Ja samo delim pozive. Potpiši ovde! 

Od sve muke sam potpisao i spremao se da pođem u vojni odsek i razjasnim 
stvar. Preduhitrilo me je zvonce na vratima neprekidnim zvonjenjem. 

Oficir sa dva vojna policajca. 

- Marko Marković? 

- Drugovi, ovo je neka greška. Moj Marko je beba, ima samo šest meseci... 

- Jesi li ti Srbin?! - prodra se na mene oficir. - Šta tu kukaš kao baba! Vidiš, 
bre, da su nas neprijatelji opkolili sa svih strana i moramo da se borimo! 

- Ali, on je beba... - pokušavao sam očajnički. 

- Ali SRPSKA beba! - zaključio je trijumfalno oficir, odgurnuo me sa vrata i 
odneo Marka. 

I sad čekamo. Valjda će se javiti kad progovori. 



Slobodan Simić 

Srbija je bezbedna zemlja. 

Za kriminalce i teroriste. 

Aleksandar Čotrić 

Crne misli 

Upomoć! Moj životni poziv. 

Kakva giljotina! 

Boli glava! 

Vredan grobar uvek nađe nekoga 
da zakopava! 

Oči se ovde vade na razne načine 
samo da ne bi gledale. 

Pa, i da padne ta atomska bomba, 
treba samo sačekati da se slegne 
prašina. 

Prijatno! - reče jelo Ijudožderu. 

Srbija je tamo gde su srpski grobovi, 
a srpski grobovi su razbacani po svetu. 

Naši temelji su sasvim nepredvidivi 
jer oni su nama na nervnoj bazi. 

Na front šaljemo samo mlade, 
pametne i sposobne kadrove. 

Oni su naša budućnost! 

Davljenik se dočepao kopna! 

Stigao je na dno! 

Ponudili smo glavu mira. 

Ruka je bila malo! 

Punili su i drugima glavu, 
ali nama su vezivali oči! 

Ko ovo preživi 
taj će biti mrtav! 


Analiza razdragane mase utvrdila je 
neverovatnu gomilu mazohista na 
istom mestu. 

Osumnjičeni urla 

jer policija s mukom izvlači činjenice. 

Leš je otkriven! 

Zato je hladan! 

Izgubljena glava uzdaje se 
u intervenciju trupa. 

U procesu ubeđivanja podleglo je 
nekoliko nevernika. 

Nije lako svakom građaninu povratiti 
poljuljano poverenje. 

Svet je na ivici nuklearnog rata, 
a mi smo našu zemlju već obnovili! 

Žrtva se vraća na mesto zločina. 

Ima utisak da su joj pogrešno oduzeli 
život. 

Za čoveka iz epruvete 

urna je proširenje životnog prostora. 

Da je on za nas bio mrtav onda kada 
je umro ne bismo se sada pitali šta 
ćemo sa besmrtnikom. 

O, kako je otac napravio naciju! 

Ni rođena je majka ne može 
prepoznati na identifikaciji! 

Nigde nas nema! 

sada kada smo nam najpotrebniji! 

Čim mi prislone pištolj na čelo 
ja počnem da kuburim s glavom. 

Raša Papeš 

DOBROVOLJNI KRIVAC 

Šta je ovo evo neko doba, 

Kao heroj slovi svaki dripac! 

Nema druge do da stisnem petlju 
I ja budem - dobrovoljni krivac! 

Predlažem se za ratnog zločinca! 
Sudite mi ovde il' u Hagu, 

Na hiljade odoše niz vodu, 

Zašto i ja da ne odem k vragu. 

Godinama pokorni sam svedok: 
Nevin strada a baraba živi, 

Mora biti da kriv ipak jesam, 

Kad zlikovci nikom nisu krivi. 

Neću više da živim sa njima - 
Herojima paljevina, klanja! 

Dosta mi je "patriotskog" smeća 
Koje tako o slobodi sanja. 

Gde je ovaj narod zabasao 
Kad bitange ordenima kiti?! 

Još da im se s ponosom zaklinje: 
Štitiće ih i pred pravdom kriti! 

Pred ovakvim tumačenjem pravde 
I sloboda, jadna, krije lice, 
Postidesmo i nju pored sebe, 
Čuvajući uporno zločince. 


U smrt kad si i nevine slao 
Tad si bio najhrabriji, lafe! 

A kad došlo vreme da se plaća, 

Cviliš, tražiš blaže paragrafe! 

Takve bruke davno nije bilo: 

Nit' sudimo, nit' to drugom damo; 

Gde je tušta i tma tih "heroja" 

S "herojstvima" čijim se brukamo? 

Neće biti - da nijednog nema! 

Ko tolike Ijude onda pobi? 

Gde su oni silni jurišnici 

Za boj spremni i za kliktaj Slobi?! 

Pod suknju se sakrili "heroji", 

Zagrlili svojih žena butke, 

Strah im ne da ni nos da promole - 
Dok mi bruku posmatramo ćutke! 

I ne kažem da nije istina: 

Držao se i svet nedosledno; 

АГ može li to mene da spase 
Da se lično ne osećam bedno? 

I ne kažern - da kod drugih nisu 
Zločinaca možda duže liste, 

Jedino znam: domaćini pravi 
Prvo ispred svoje kuće čiste. 

Rastko Zakić 

FIGURE 

Kroz gust sneg komandant je posma- 
trao bitku ispred tvrđave. Njegovi vojni- 
ci hrabro su se borili, nadmudrivali de- 
setostruko jačeg neprijatelja. I ginuli, 
gi nuli. Ali to je, u svakom slučaju, deo 
njihovog poziva. Padom tvrđave, među- 
tim, i njegov život bio bi u opasnosti. A 
to je nedopustivo. Zato je trebalo brzo 
doneti pravu odluku. Komandant nije 
gubio vreme. Naredio je napuštanje 
tvrđave i zauzimanje boljih položaja. Ali 
polako. Da neprijatelj ne pomisli kao 
beže. 

Vojnici su se u tišini spuštali niz breg 
prema reci dok im je zimski vetar ledio 
brkove. Ulazili su u vodu i lagano, 
veoma lagano išli ka suprotnoj strani. 
Da nepri jatelj ne pomisli kako beže. 

Pre nego što je prvi vojnik stigao do 
druge obale, reka se zaledila. Nad le- 
dom su virile začudene Ijudske glave. 

Neprijatelj je oprezno ulazio u nebra- 
njenu tvrđavu. Očekivao je zasedu, pri- 
bojavao se klopke, strepeo od iznenad- 
nog napada. Bezrazložno. Žene, deca i 
starci, ostavljeni u tvrđavi, bojali su se 
razularenih neprijateljskih vojnika. S 
razlogom. 

Celoga dana, čitave noći i još dugo na- 
kon toga kuljala je preko zidina vriska 
obeščašćenih devojaka, kuknjava ucve- 
Ijenih majki, hropac preklanih staraca. A 
kada ih silovanje, pljačka i ubijanje 
umoriše, neprijateljski vojnici posedaše 
po zidinama tvrđave. Bele figure, rasute 
po reci, silno su ih zabavljale. 

Komandant, zaleđen na sredini reke, ni- 
je gubio prisustvo duha. Bio je potpuno 
hladan. Mirno je pratio razvoj situacije, 
analizirao, planirao. Znao je da će ne- 
prijatelju prisesti ovaj smeh. Za samo 
par meseci stići će proleće, sunce će 
otopiti led kojim su okovani i oni će 
moći da krenu u akciju. Prvo će, 
naravno, nastaviti da prelaze reku u 
potrazi za boljim položajem. Ali polako, 
veoma polako. Da neprijatelj ne pomisli 
kako beže. 

Đorđe Otašević 


• Oni neće da ratuju sa nama, 
ali valjda se i mi nešto pitamo! 

• U našoj četi bilo je i nekoliko starijih 
boraca, ali se pri ulasku u prvo 
neprijateljsko selo ispostavilo da i oni 
vole sve što vole mladi! 

• Seli smo da razgovaramo o miru, 
a onda je i nama i njima stiglo 
pojačanje. 

• Ludaci su nesposobni za vojsku, 
ali su sposobni za rat. 

• Poginule smo stavili u limene 
sanduke. To su naše oklopne 
jedinice. 

Ninus Nestorović 

• Ubijali su nas sve dok nisu shvatili 
da mi od toga živimo. 

Vladan Sokić 

• Ubijao je. 

Zato što je bio vojnik partije. 

• Nekada su razbojnici, nasilnici i 
teroristi nosili maske. 

Danas nose uniforme. 

• To su naše snage bezbednosti. 

Oni teroriste posmatraju sa bezbedne 
udaljenosti. 

Aleksandar Čotrić 

• Morali smo pobediti, 
takav je bio ultimatum. 

• Nevinost bez zaštite - i eto krvi do 
kolena! 

• Kad god navučemo čizme, 
prođemo kao bosi po trnju. 

Rastko Zakić 

• U ratu protiv celog sveta dokazali 
smo da su Srbi praktično druga sila 
na planeti! 

Rade Jovanović 

• Kad god je lepo vreme, 

naši tenkisti puste gusenice u šetnju. 

Vesna Denčić 


Agresora nismo uspeli ni da vidimo. 

To ga je spaslo od tezeg poraza. 

Dragan Rajičić 

GRAĐANSKA DUŽNOST 


Istraga, podizanje optužnice, suđenje, 
porota. Kakva gnjavaža! I kakva neefi- 
kasnost. O gubljenju vremena da se i ne 
govori. U našoj organizovanoj državi sve 
je mnogo brže. Obeleživač udari sumnji- 
vom pečat na čelo. I čim se dogodi neki 
zločin, privodioci prvog obeleženog na 
kojeg naiđu odvode u zatvor. A zatim 
čistači pogube osumnjičenog i počiste 
čeliju. Ako je zločin nedovoljan za sma- 
knuće, privedeni pričeka u zatvoru ne- 
koliko dana. Retko kada obeleženi dugo 
čeka na pogubljenje. Srećom, kriminal 
je kod nas jedna od najraširenijih zaba- 
va. 

Neznatan problem, tako reći problemčić, 
nastao je kada su obeleživači počeli da 
prebacuju normu. U našoj efikasnoj za- 
jednici, naravno, nema nerešivih proble- 
ma. Savesni građani su se odmah uklju- 
čili u akciju obezbeđivanja odgovaraju- 
ćeg broja kvalitetnih zločina. 

0 svemu ću vam potanko pričati sledeći 
put jer sada moram da prekinem. U par- 
ku ispred moje zgrade spazio sam trud- 
nicu sa dvoje male dece. Imaću vreme- 
na da uzmem sataru i strčim do njih. 
Znam da je nepristojno prekidati priču 
kada je najinteresantnije, ali ćete, na- 
dam se, razumeti da su građanske duž- 
nosti najpreče. Komšiji sa četvrtog spra- 
ta još pre tri dana je udaren pečat na 
čelo, a on još uvek zagađuje našu zgra- 
du. 


O DŽELATU 

Pred dželatom je stajao još jedan napo- 
ran radni dan. 

Jedna za drugom ređale su se egzekuci- 
je. Mišićave ruke su neumorno dizale i 
spuštale teško sečivo na vratove nes- 
rećnih osuđenika. Glave su se kotrljale 
poput lubenica. Ispod crne kapuljače 
slivale su se krupne graške znoja. Publi- 
ka je euforično klicala. To je dželatu bio 
podsticaj da danas prebaci normu. 

A onda, neposredno posle zadnje egze- 
kucije, stao je pred publiku, bacio joj 
sekiru, skinuo kapuljaču i trijumfalno se 
poklonio. 

Mnogo godina kasnije, dok je uveliko 
uživao nacionalnu penziju, na pitanje 
novinara zašto je javnosti otkrio svoj 
identitet, bivši dželat je odgovorio: 

- Nisam mogao da se pomirim sa sudbi- 
nom neznanog junaka. Ubila bi me ano- 
nimnost. 

Vladan Sokić 


Posao dželata nije lak. 

Krvav je to posao. 

Ninus Nestorović 
Dželat mekog srca ubija polako. 

Rastko Zakić 

Prolazimo kroz teške trenutke, 
reče dželat žrtvi. 

Nemam alibi. 

Zato sam i počinio zločin. 

Ne verujte ubicama. 

Oni preuveličavaju svoj učinak. 

Sumnjivom licu je toliko 

promenjen lični opis, 

da ga ni Nušić ne bi prepoznao. 

Vladan Sokić 


Đorđe Otašević 


I robija je za Ijude. 
Naročito za one 
koji misle svojom glavom. 

Dragan Rajičić 

Nove knjige 


Put do pakla 

Vesna Denčić, 

Pozitiv, Beograd, 2001 

Malo je izdavača koji su spremni da se upuste u rizično 
izdavanje satirične literature. Razloga je mnogo i dobro su 
poznati. Ovoj nevelikoj grupi krajem maja pridružio se i 
beogradski "Pozitiv". Zbirka aforizama Put do pakla Vesne 
Denčić prva je knjiga u novopokrenutoj biblioteci 
"Savremeni aforizam", koju uređuje naš istaknuti 
aforističar i književni kritičar Vitomir Teofilović. 

Vesna Denčić je u našoj satiri prisutna više od petnaest 
godina i ovo je njena treća zbirka aforizama. Interesantno 
je da su sve njene knjige objavljene uoči velikih promena 
u našoj politici ili neposredno nakon njih, vezanih za istog 
čoveka. Prva zbirka aforizama, U društvu se ne šapuće 
(Paun, Požega, 1987), objavljena je pred dolazak 
Slobodana Miloševića na vlast. Druga, Svet ne može 
propasti bez nas (Rad, Beograd, 1996), izašla je pred 
pobedu opozicije na lokalnim izborima i preuzimanje 
gotovo svih većih gradova, čime je tadašnji režim prvi put ozbiljno načet. Ova treća, 
najnovija, završena je neposredno pred Miloševićev pad i najvećim delom odnosi se na 
period njegove vladavine, mada je nekoliko aforizama, izuzetno uspelih - važno je 
napomenuti, nastalo nakon ustoličenja nove vlasti. 

Vesna Denčić je zastupljena u više antologija kratkih priča i aforizama. Aforizmi su joj 
prevođeni na poljski, nemački i bugarski. Prošle godine dobila je prestižnu nagradu 
Udruženja književnika Srbije "Radoje Domanović" za afirmaciju aforizama. Poslednjih 
nekoliko godina bavi se izradom web sajtova, od kojih je najznačajniji "Smeh do 
bola" (Aforizmi i sve o aforizmu). Osnivač je i glavni urednik prvog elektronskog 
satiričnika "Etna". Po profesiji je diplomirani politikolog. 

Odavno Vesna Denčić nosi laskavu titulu "prve dame naše satire", a sa svakom novom 
knjigom ona potvrđuje i učvršćuje svoje visoko mesto u našoj satiri. Mada je žena, 
ona piše, kako je više puta rečeno, izrazito "muški" - kada to želi. I u knjizi Put do 
pakla to je lako uočljivo. Njen politički aforizam precizan je, sažet i ubojit. 

Opustite se. 

Ne preti nam nikakva budućnost! 

Ne pripadam nijednoj stranci. 

Živim od sopstvenog ludila. 

Lako je kritikovati vlast, 
teško je pohvaliti. 

Zbirka Put do pakla impresionira čitaoca svojom raznovrsnošću, i tematskom i 
stilskom, što je, verovatno, rezultat zrelosti njenog autora (mada po godinama 
mladog) i nataloženog iskustva. U burnim i nemirnim vremenima, a protekla je 
decenija kod nas zasigurno takva bila, Ijudi, kako se čini, mnogo brže sazrevaju, 
naročito ako su celim svojim bićem uronjeni u kritičko promišljanje takve stvarnosti, a 
Vesna Denčić svakako spada u red visprenih i angažovanih intelektualaca koji su 
totalitarni Miloševićev režim odmah "prozreli". Mnogi aforizmi vezani su za dobro 
poznate "rezultate" Miloševićeve vladavine - rat, bedu, izolaciju, glad, demonstracije i 
brutalnu policiju. 

Malo ratujemo, malo pregovaramo. 

Dan nam je potpuno ispunjen. 

Nije uveden policijski čas 
nego celodnevna nastava. 

Sem ovih, u protekloj deceniji neizostavnih tema, u zbirci Put do pakla nalaze se i 
aforizmi o znatno ređim temama, majstorski uobličeni, duhoviti, suptilni, često 
samoironični. 

Prvobitni greh postigao je fantastičan tiraž: 
šest milijardi primeraka. 

Skromnost je vrlina, 

reče sveštenik i odveze se svojim novim mercedesom. 

Kad piscu ponestane mašte, 
umesto da piše - pravi drame. 

Sumnjivi su mi ovi naši poslovni partneri. 

Sa nama niko normalan neće da posluje. 

Vesna Denčić ne poseže za jeftinim efektima, ne igra na prvu loptu. Njeni ponajbolji 
aforizmi blistave su minijature, složene i višeslojne. Ona se virtuozno poigrava 
sintaksom svoga maternjeg jezika, uspešno dekomponuje frazeologizme, školski 
precizno pokazuje kakav se semanticki naboj može postići znalačkom upotrebom 
sinonima, homonima ili antonima. Put do pakla je zrela knjiga talentovanog i 
istrajnog aforističara, koja svome autoru obezbeđuje visoko mesto u našoj, već 
poslovično, kvalitetnoj satiri. 

Dr Đorđe Otašević 

Mali mitovi 


Svet se ipak menja 

U nekoj zemlji kralj je obilazio daleku 
provinciju. Po programu morao je da 
obiđe i novosagrađeno naselje. 

Gubernatoru je na pamet pala ideja s 
Potemkinovim selom. Duž trase kojom 
je trebalo da prođe vladar na brzu ruku 
je napravio takvu dekoraciju. Sve je 
bilo falš kao u osamnaestom veku, 
jedino su istinski bili napisi na zidovima 
od šperploča obloženim malterom: 
"MARŠ! MARŠ! MARŠ!" 

Kada je otkrivena gubernatorova pre- 
vara, on je takođe kažnjen izmišljenim 
gnevom naroda. 


Crno na belo 

Gledao sam svoj lik koje se odražavao 
u crnoj kafi. Tako bih izgledao da sam 
crnac. Video sam, da je ta misao ne- 
tačna, ali tako je nesretno mislio o sebi 
kao belcu, crnac nad čašom mleka. 

Bilo je to vreme okupacije. Nisam uop- 
šte hteo da mislim kako izgledam u 
očima drugih Ijudi, koji su slutili kako 
izgledaju u mojim. 


Želim svim kolegama 

Na pogrebu satiričara jedan od prisut- 
nih valjao se od smeha do suza, kojih 
je mnogim cmizdrećim nedostajalo. Taj 
smeh je ipak bio nekako stihijski i pe- 
riodičan, pa su mi organizatori ce- 
remonije prilično oštro skrenuli pažnju. 

- Ah, sećam se poenti umrlog maestra i 
prosto pucam od smeha od tih gejzira 
duhovitosti! 

Zar to nije najlepši lovorov venac? 


Kako poznati smrt? 

Znam čveka koji već godinama nosi 
kamen u ruci. 

- Zbog čega? - upitao sam ga, pokazu- 
jući na kamen. 

- To je moja štoperica - odgovorio je. 

- Kako to? - upitao sam i pogledao ga 
oprezno. 

- Idem ka smrti - rekao je - i kada stig- 
nem do nje, ispadne mi iz ruke. 


Kako sam postao ubica 

Nisam mogao da zaspim te sam pribe- 
gao starom oprobanom metodu - bro- 
janju ovaca. Brojao sam, brojao - ali 
čim usnem dođe vuk i sve ih pojede. 
Brojao sam ponovo. I ponovo se odne- 
kud pojavio vuk. Počeo sam da brojim 
vukove. Ali, uvek, tek što izbrojim ne- 
koliko vukova koji su prožderali ovćice 
koje nisam izbrojao, dolazili su strelci i 
ubijali vukove. Te strelce sam sam mo- 
rao pobiti, kada već nisam imao nade 
da ću skoro zaspati, brojeći ih kao 
ovčice. Pravili su toliku buku svojim 
pucanjem. 


O nepravilnom potcenjivanju 
laringologije 

Na dvoru kralja Minusa jedan od dvor- 
jana se nakašljao (značajno). Majstor 
ceremonijala ga je pogledao (značajno). 

- Grlo - zahripao je dvorjanin. 

Dvorski majstor ceremonijala je izvadio 
kutijicu s dražejama: 

- Izvanredne su za kašalj. 

Dvorjanin je delikatno uzeo pilulu izme- 
đu dva prsta, progutao je i zakašljao se 

- poslednji put u životu. 

Prisutni su zadržali dah, suzdržavajući 
se, da se ne bi zakašljali, jer majstor 
ceremonijala još nije stigao da zatvori 
kutijicu s kapsulicama. 

Stanislav Ježi Lec 

Da bi Bog presudio pravilno, 
svedoke smo poslali na nebo. 

Rastko Zakić 



PERNATI BOG 

Prelete mnoga mora i široki okean. Dale- 
kom narodu, u druge bogove verujućem, 
svaka je pomoć nužna. I on će mu je 
pružiti. Od zla će ih izbaviti, pravi put im 
pokazati i bdeti nad njima. Jer on je Ke- 
calkoatle, moćni i dobri pernati bog. 

Na trg glavni slete, kamenje u hleb pret- 
vori, brdo sa mesta pomeri, čelik pogle- 
dom rastali. Tek moć svoju nevernima 
da pokaže. I božanskim glasom blagu 
reč okupljenom narodu uputi. Na put im 
ukaza i svaku pomoć tvrdo obeća. 

Dugo ime njegovo, jeziku naroda ovoga 
čudno i strano, na usnama njihovim po- 
čivaše. Jer mu meso i od piletine ukus- 
nije bejaše. 

Đorđe Otašević 


POMOĆ 

Video Gospod da nam je pomoć potrebna, 
odmah mu je bilo jasno kakva, pa nam je 
anđela sa sviralom poslao. Nije to, dabo- 
me, obična svirala. Iz nje liska izrasla, a 
kad anđeo na njoj zasvira, Ijudi veliku 
snagu dobiju pa dvaput više mogu da 
rade. 

Sleteo anđeo među nas, a mi ga u čudu 
gledamo. Odeća prosta, a čak je i jednu 
cipelu negde u putu izgubio. Da ga obu- 
vamo, oblačimo i hranimo dok on na svi- 
ralu svira, na pamet nam nije padalo. 
Zato ga odmah nazad otpremismo. I još 
mu poručismo da nam sledeći put džak 
zlata donese. Do donatorske konferencije 
nekako da preguramo. A onu sviralu od 
koje se mnogo radi ne treba da nosi. 
Nismo mi baš toliko muzikalni. 

Đorđe Otašević 



Bog nas je stvorio, 
a Noe je napravio 
drugu grešku. 

Tomislav Trbojević 


Narod koji gladuje lakše lebdi u oblacima. 

Rastko Zakić 

SVEJEJASNO 

Jebem mu... da mu jebem! Ovo nije normalno. Ne! Popišmanio se svet. Načisto. 
Časna reč. Morao sam da se uštinem. Da proverim da ne sanjam. Ne sanjam. Ne 
verujete? Evo, pogledajte, masnica mi ostala na ruci. Toliko sam se stiskao. To ti je 
da poludiš. Ozbiljno ti kažem... Šta?! Meni to kažeš? Nemoj da ti ja dođem tamo! 

Ma, znaš da mi je došlo da eksplodiram. Kao bomaba. Ma, kakvi, kao čopor bombi. 
Kao atomska bomba. Pa neka gine ko stigne. To, zaista, više ne može ovako. 
Naopako. Previše smo to tolerisali. To je čista ajudičija. Ne, to je prljava ajdučija. 
Najprljavija. 

A lepo sam im govorio. 

Ljudi moji, morate da 
vodite računa. Kurac! 

Sve zaboravili. Napili se. 

K'o ona stvar koju u 
ukrštenim rečima zovu 
vagina. Kao Rimljani. 

Oni stari. Ždrali, pili, pa 
povraćali. I tako nekoli- 
ko puta zaredom. Ti su 
ti... Jebeš ih. 

Đavo je stvarno odneo 
šalu. Kad vam kažem. 

Ovoga mi krsta. Tu se 
mora nešto preduzeti. 

Neka velika stvar. Šta? 

Štap? Možeeee. Samo ne 
običan, za to je potreban 
glogov kolac. I usrana motka. Pa vitlaj. Vitlaj. Vitlaj. Dok ne stigneš. A onda udri, 
udri, brale, dok ne poplave. Od batine, bato, jašta. Da zapamte. Da im više na 
padne na pamet nikakva pizdarija i tome slično. Nikad! Eh, da se moji i ja pitamo, 
za dva dana bi sve to rešili. Dok udariš dlanom o dlan. Tap! A ono gotovo. Zauvek. 

Baš neki dan sam razgovarao sa Jovom. Ne znate Jovu? I za to me zaboli. Zapalili 
nas dvojica po jednu. U bašti. Posle dobrog roštilja. I krenuo razgovor. Zalivali smo 
ga sa domaćim belim. Lete nam reči, uz poneko podrigivanje. Molim? Nije kulturno? 
Pa ko tebe jebe? Niko. Bolje nađi neko pravo muško. Među našima su svi takvi. 
Možda posle toga postaneš prava ženska. 

Gde sam ono stao? A, da! Kod Jove. E roštiljali smo... Već sam rekao? Dobro. Veli 
Jova sve bi on to, po kratkom postupku, uza zid, pa ratatata-rata-tata... Pobiješ, 
veli, govna i gotova posla. Ja mu povlađujem... Nije demokratski. E, jebi ga! Ti mi 
pa znaš šta je demokratija! Ne znaš ni gde si šupalj. U pravu je Jova. Sve vas treba 
uza zid ili pod drvo. 

Draga moja gospodo, zaista je kranje vreme da to prestane. Neizdrživo je. Sve ima 
granice, ali ne i ovo. Valja se, kao lavina. Sve ruši pred sobom. Samo što lavina, 
kad završi svoje, stane. Ovo ne. Ide dalje i dalje. Stvarno, majku mu, mora se što 
pre zakočiti. Dok ne bude kasno. I... 

- Isteklo vam je, poslaniče, vreme - zaustavi predsedavajući govornika. - Šta ste 
hteli da kažete? 

- Pa... jebem mu... to što sam govorio... Bio sam jasan, zar ne? 



Mića M. Tumarić 

Mi smo parlamentarna država. 
Sve važne odluke za Srbiju 
donosi američki Kongres. 

Aleksandar Čotrić 



ISPOVEST JEDNOG MAZOHISTE 

АГ se nekada u Srbiji dobro živelo! 

Bilo je svega što ti duša poželi. Tačnije, 
nije bilo ničega i vladale su velike nesta- 
šice. Onda je došla glad i beda. Divota 
jedna! 

Bila je to sarno uvertira za sankcije i ra- 
tove koji su došli kao šlag na tortu. Gi- 
nulo se puno, što je jedino onemoguća- 
valo Ijude da uživaju u svemu. Posle 
gladi, ratova i sličnih pošasti nastupiše 
poplave kao zatišje pred buru. A onda 
zaigra mečka i pred našom kućom, što 
će reći da se i nama sreća osmehnula. 
Iznad naših glava zabrujaše bombarderi. 

Tarnan sam pečeo da uživam u ovim pri- 
zorima (kao u kakvim rornantičnim rat- 
nim filmovima), kad ono u Kumanovu 
potpisaše primirje. Ali nema veze. Život 
se morao nastaviti. Ubrzo je nestupila 
velika suša... 

I tada, kao u košmarnom snu, sve se u 
trenu srušilo kao kula od karata. Došao 
je taj nesrećni 5. oktobar. Došla je de- 
mokratija. Pomislio sam da je došao kraj 
lepom životu i da mi se crno piše. 

Ali evo prošlo je od tada 5 godina i 
mogu vam reći da i nije tako strašno. 
Životari se. Izdržava se nekako. Biće 
bolje. 

U Srbiji za mazohiste nema zime. 

Vladan Sokić 


ZAŠTO 

Ne znam zašto neki novi klinci 
Hoće da su i Srbi zločinci?! 

Zašto im je baš do toga stalo, 

Kao da je tuđih možda malo? 

Ionako već smo narod mali, 

I još zločin da se na nas svali! 

Ne kažemo da ga nije bilo, 

АГ valjda se već zaboravilo?! 

Ko je mrtav ionako ćuti, 

Zašto neko tu ponovo muti? 

Ko zločince naše da uhvati?! 

Moramo ih za zapat čuvati. 

Još su burna, rizična vremena, 

Zar bez dobrog ostati semena? 

Bar u ovom da budemo složni - 
Mi pošteni, iskreni, pobožni! 

Rastko Zakić 


Srbija je tamo gde su 
srpski grobovi. 
Očigledno je da Srbima 
više ne može pomoći 
niko živ! 

Rade Jovanović 

U poseti satiričnom časopisu iz Banja Luke 

-NOSOROG- 


• Više sam očekivao od dana žalosti. 
A bio je to dan kao i svaki drugi! 

• Uzalud smo pobjegli u sklonište. 

I tamo imaju televizor! 

• Život piše romane. 

Gdje je idiot, tu su i jadnici! 

• U meni se bore glad i patriotizam. 

U svakom slučaju daću život za 
otadžbinu! 

• Držali smo ga kao malo vode na 
dlanu. I bi dovoljno za potop. 

• Majmun je čovjek 

koga su nazvali pravim imenom. 

• Imamo široku dušu. 

Nikako da je ispustimo. 

Borislav Mitrović 


• Republiku Srpsku je najlakše 
opisati pjesmom: Banjaluko i ta 
tvoja sela. 

Miladin Berić 

• Svift i Ćopić su najcenzurisaniji 
satiričari. Njih su proglasili dečjim 
piscima. 

Goran Kljajić 

• Da krv nije voda 

vidjelo se na svakom koraku. 

• Zvjerski se borimo 

za život dostojan čovjeka. 

• Ako hoće vašu glavu, 
poslaće one u čizmama. 

Senad Honić 

• Moja zemlja je kao iz bajke. 

Lijepa i siromašna. 

• Pravo ime glavnog krivca 
niko nije smio da izgovori. 

Zato su ga zvali najpogrdnijim 
imenima. 

• Ubio sam komšiju u liftu, 
a nekad se radi toga 
moralo ići u šumu! 

Božo Marić 


LINIJA RAZGRANIČENJA 

Ima li još igdje u svijetu 
Šporet u jednom 
A dimnjak u drugom 

Ima li još igdje u svijetu 
Sto u jednom 
A stolica u drugom 

Ima li još igdje u svijetu 
Volovi u jednom 
A čobani u drugom 
entitetu 

Živko Vujić 


Prilikom rađanja 
novog poretka 
babicama su ruke 
bile krvave 
do laktova. 

Božo Marić 


SUPERNOVA 

Sunce je razjapilo čeljusti u eksploziji 
super-nove. 

Zemlja je gorila pod njegovim plamenim 
bičevima, pretvarajući se u oblake lako 
isparljivih gasova. 

Sve planete sunčevog sistema nestajale 
su pod udarcima njegove jarosti. 

Iako samo mali komadić Kosmosa, čitav 
Ijudski Svijet je iščezao. 

Na ovu pojavu, Ijudski rod je različito 
reagovao. 

Vjerujući su pjevali: "Aleluja!" i citirali: 
"Neka bude volja Njegova, i bi volja 
Njegova!" 

Drugi su govorili da je došao Sudnji dan, 
i da će duše pravednih otići u Raj. 
Sumnjičavi su vrtili oznojenim glavama, i 
tvrdili: 

"Ovo je đavolje djelo!" 

Fizičari se nisu uzbuđivali: Oni su ovo 
predvidili. Konačno, njihove teorije su se 
potvrdile, a uz to, mogu i tako nepo- 
sredno da to posmatraju. 

Matematičari su bili još mirniji: 

"Ništa subjektivno, to su čisti zakoni 
Prirode. Nešto što bi se događalo i bez 
Ijudi." 

Ohrabrena teolozima i naučnicima, vlast 
je bila optimistična: 

1 - to je od Boga, a od njega samo 
Dobro dolazi - ma kako to nama 
izgledalo. 

2 - fizičari tvrde da će nakon ovoga 
nastupiti faza bijelog patuljka, a to znači 
stabilno stanje za mnogo milijardi 
godina. 

3 - dakle, nema mjesta panici, sve je to 
pod kontrolom - Boga, Prirode - 
prolazimo samo kroz kratkotrajnu fazu - 
Strašnog suda. eksplozije - u milijarde 
stabilnih godina. 

Opozicija nije bila tog mišljenja, i tvrdila 
je da je vlast kriva za sve. Da su na vri- 
jeme na Sunce poslali neophodnu količi- 
nu vodonika i helijuma, eksplozija bi bila 
odgođena za nekoliko miliona godina, a 
dotle bi se već našlo povoljno političko 
rješenje - jer bi, naravno, opozicija bila 
na vlasti. 

Psihijatri, neuropsihijatri, psiholozi i psi- 
hoanalitičari svih pravaca su umirivali 
uznemirene mase da osjećaj straha i pa- 
nike nisu materijalnog porijekla nego da 
se nalaze u našoj podsvijesti, vukući na- 
čin i učestalost svog ispoljavanja iz naj- 
ranijih godina. 

Na brecanje preplašenih da nam sve vu- 
če porijeklo iz najranijeg djetinjstva, 
stručnjaci duše, videći s kakvim slučaje- 
vima imaju posla, mirno su odgovarali: 
"Tim gore po vas. Da ste u najranijoj 
mladosti bili odrasli, ne biste imali te 
psihičke probleme." 

A na uočavanje da u ovoj situaciji čak i 
neki psihijatri gube samokontrolu, 
iskreno su priznali da svaka profesija 
ima svog škarta. 

I pri tom ukazali na šačicu fizičara koji 
su bedasto tvrdili da ova super-nova ne 
bi bila ni uočena kao takva da nas 
nema, i kao što nakon ove nijedna više 
neće biti uočena, a pogotovo propaćena, 
- jer nas neće biti. 

Eto dokle solipsizam može da dovede. 
Fizičari moraju biti materijalisti, a psihi- 
jatri solipsisti - to je jedina pravilna po- 
djela nadležnosti. 

Inače, niko neće povjerovati u teorije ni 
jednih ni drugih, i eto, prepustiće se 
zdravom razumu i tvrdiće da gore. 

Da su posjedovali znanje i mišljenje eks- 
perata, imali bi i njihov mir. 

Ovako, ponesena svojom prostošću, ma- 
sa je izbezumljeno vrištala. 

A svi zajedno su se topili! 


Goran Kljajić 

S I S T E M 


L I C A: 

OSVALD PEJPUS - šef Bezbednosti Republike Latalije, 50 godina. 

HAL REMIJUS - student atentator, 23 godine. 

M E S T O: 

Događa se u zamišljenoj Baltičkoj Republici Lataliji, u trenutku vrhunca i kraja jedne 
tiranije. 

Vreme, možda sadašnje. 


PRVA SCENA 

Na sceni je uzdignuta platforma, crne boje. Na njoj je bela stolica. U dnu platforme se 
nalaze obična drvena vrata. Oko platforme su tri reflektora, i crnilo, ništa više. Na 
scenu ulazi OSVALD PEJPUS, elegantni gospodin, u ranim pedesetim, šef bezbednosti 
Republike Latalije. Za njim ulazi HAL REMIJUS, student, pobunjenik, obučen u iscepan 
džemper i džins. 

- OSVALD PEJPUS (pružajuci cigaretu): Duže ćete živeti. Mudrujete! Mudrovanje je 
dobro, ali pod uslovom da ne potiče iz ludosti, a vi ste svoju ludost itekako pokazali. 
Što ste vi neki nervozan mladić. Možda vam se ne dopada ovaj kliše. Zar ne shvatate 
da je naš život odavno postao kliše. Uostalom, postoje i neki dobri klišei u životu, a 
ovo je jedan od njih. 

- HAL REMIJUS: Dobar kliše nema šta! Zlocinac prvo dovuče žrtvu u svoju jazbinu, 
sadistički joj izloži anatomiju zločina pre nego što će je ubiti. 

- OSVALD PEJPUS: Zločinac? Ko je ovde zločinac, vi ili ja? Ko je uhapšenik? 

- HAL REMIJUS: Zašto ste me dovukli ovde iz zatvora? 

- OSVALD PEJPUS: Složićete se da je ovde mnogo prijatnija atmosfera? 

- HAL REMIJUS: To nije.... 

- OSVALD PEJPUS: Kao šef tajne službe ja od najvišeg rukovodstva imam ovlašćenja 
da naredim pogubljenje Ijudi opasnih po bezbednost države i to u vandrednim 
okolnostima i činim. 

- HAL REMIJUS: Znači po vama, mi deset godina živimo u vandrednom stanju. Lepo! 

- OSVALD PEJPUS: Održaću vam malo predavanje iz geopolitike. Ovo je naša zemlja 
Republika Latalija, jedna od četiri Baltičke republike. Površina bednih dvadesethiljada 
kvadratnih kilometara. 

- HAL REMIJUS: Dobro je da koristimo kontinentalni metrički sistem, zemlja bi bila 
manja da se površina računa u kvadratnim miljama! 

- OSVALD PEJPUS: Dakle, dvadeset hiljada kvadratnih kilometara i samo dva miliona 
stanovnika, od toga pola miliona krvožednih tatarskih potomaka Kučlata. Rusija nas na 
istoku, ponovo želi u svom medveđem zagrljaju, a NATO je sa zapada, svoje 
kolonijalne kandže već pružio u susedne zemlje, našom zemljom vršljaju kojekakvi 
opozicioni prevratnici, teroristi nam svakodnevno zagorčavaju život, a vi se pitate da li 
nam je vanderdno stanje neophodno? Naravno jeste! Treba nam i još vandrednije od 
vandrednog stanja! 

- HAL REMIJUS: To vaše vandredno stanje je čista izmišljotina! 

- OSVALD PEJPUS: Možda i jeste izmišljotina ali je barem korisna izmišljotina. 

- HAL REMIJUS: Slušajte, vi ste umorni, ja sam umoran, niti ću ja vas ubediti u nešto 
niti ćete vi mene preporoditi sa vašim istinama. 

- OSVALD PEJPUS: Istina? Šta je to istina? 

- HAL REMIJUS: Čudno. Isto je Pilat pitao Hrista. 

- OSVALD PEJPUS: Šta? Vi ste Hrist a ja Pilat 

- HAL REMIJUS: Pilat se barem premišljao da ubije ili ne. 

- OSVALD PEJPUS: Pilat je bio bojažljivi administrativac, ja barem znam da se ubistvo 
ne sme odlagati, i to me je održalo u poslu, a i u životu. 

- HAL REMIJUS: Koliko je života koštao vaš posao? 

- OSVALD PEJPUS: Sa vašim ili bez njega? Kakvo licemerje! 

- HAL REMIJUS: Licemerje!? Licemerje je videti trn u tuđem a ne videti balvan u 
sopstvenom oku! 

- OSVALD PEJPUS: Za vas je gospodin Varda samo trn u oku? 

- HAL REMIJUS: Ne on je za života bio balvan a balvan je i sada, u paklu gde se već 
danima kuva. 

- OSVALD PEJPUS: He, he, he! Zanimljivo. Nije ni čudo što nisam naredio da vas na 
mestu ubiju. Vi atentatori ste mi uvek bili izuzetno zanimljivi. Nažalost nijednog nisam 
upoznao. 

- HAL REMIJUS: Mislio sam da ih imate dovoljno u službi. 

- OSVALD PEJPUS: Ne, ne. Nisu oni atentatori, bar ne ono što ja nazivam 
atenatorima. Za mene su moji Ijudi više nešto kao čistači, komunalna služba. Čiste 
zemlju od duhovne, moralne, političke prljavštine. 

- HAL REMIJUS: Vaša komulna služba iza sebe ostavlja haos i fleke. Krvave! 

- OSVALD PEJPUS: Brljotine ostavljaju namerno, zbog utiska. Znate naš narod kakav 
je nikada ne bi poverovao u Staljinove čistke. Bile su isuviše diskretne, gotovo 
sterilne, nestane čovek i to je to! Krvava fleka koja ostaje mnogo više utiče na svest 



onih koji sanjaju pobunu. Atentator, zvuči mi nekako starinski, demode. PAM! Vi ste 
anarhista? 

- HAL REMIJUS: Ne. Da vas nisam kojim slučajem razočarao? 

- OSVALD PEJPUS: Prilično! 

- HAL REMIJUS: Baš mi je žao! 

- OSVALD PEJPUS: Zablude su dobre ako vas privedu pameti. 

- HAL REMIJUS: Ne znam stvarno ko je ovde lud. 

- OSVALD PEJPUS: A kako nazvati čoveka koji je digao ruku na svog predsednika. 
Gospodina Vardu. 

- HAL REMIJUS: Ako je nazovi predsednik, nije Bog-otac. 

- OSVALD PEJPUS: Dosta! Za vas i mene, u ovoj ukletoj jazbini, u ovom šupku 
straha, u ovom paklu na zemlji, predsednik je i Bog i otac i đavo lično. Samo lud 
čovek bi se usudio da sa desetak metara puca na predsednika, a onda se preda. 

- HAL REMIJUS: Vama u stvari i nije stalo do predsednika. Brinete samo za sebe i 
fotelju koju mu dugujete. 

- OSVALD PEJPUS: Između ostalog, ali, ja brinem pre svega za sistem oličen u 
predsedniku. Sistem će preživeti i bez predesdnika, za razliku od vas. 

- HAL REMIJUS: Ko ne zna šta je sloboda, ne zna ni šta za nju može žrtvovati. 

- OSVALD PEJPUS: Sloboda je najveći zatvor. Čudan ste vi čovek gospodine Remijuse! 
Mora da ste se u vašoj smrdljivoj ćelijici dugo spremali za ovaj razgovor. Sigurno je 
tako. To obično rade megalomani koji žele da umru sa velikim rečima na usnama, kao 
da će neko pamtiti njihove reči i posle ih štampati u istorijskim čitankama onog divnog 
dana kad dođu i sloboda i demokratija i libelarni kapitalizam i socojal-demokrate i 
demohrišćani, zeleni i "mali zeleni". Ništa od toga dragi moj Hale! Sve što se dogodilo 
znamo samo vi i ja. 

- HAL REMIJUS: Predsednik je mrtav. Ja sam ga ubio! 

- OSVALD PEJPUS: Možda. Nije li vam malo čudno što ste uspeli da mu se približite. 
Bez saučesnika? 

- HAL REMIJUS: Mogao sam jer okolina palate uopšte nije branjena. 

- OSVALD PEJPUS: Sumnja je najmoćnije sredstvo za otvaranje vidika i rušenje 
idelala. Okolina kuće nije branjena zato što za to nije bilo potrebe. Od početka 
njegove karijere bili smo svesni da ga može ubiti ko god hoće, ako to stvarno želi, 
naravno. Opasnost mu niotkuda nije pretila, ni od koga, osim vas! Takvi umišljeni 
pojedinci su najopasniji, usamljeni pojedinci, naizgled obični, bez dosijea u policiji, oni 
koje niko ne može otkucati niti oni nekog mogu odati jer, sami su krivi za svoje 
nedelo. Ali kod nas svaki građanin ima dosije u policiji, zgrešio on ili ne, jer, u suštini 
svi grešimo. No, za vas je to irelevantno, vi ste jednostavno uleteli kao slon u 
staklarsku radnju i sve upropastili! 

- HAL REMIJUS: Drago mi je što vas vidim bez glavem, sad, kad sam vam smaknuo 
vođu. 

- OSVALD PEJPUS: Recite mi da li ste čuli još neki hitac kad ste povukli oroz? 

- HAL REMIJUS: Ne sećam se. 

- OSVALD PEJPUS: Da li ste videli svoju žrtvu nakon povlačenja oroza? 

- HAL REMIJUS: Nakratko. Zateturao se i pao. 

- OSVALD PEJPUS: Ne možete reći da je bio mrtav? 

- HAL REMIJUS: Verovatno jeste. 

- OSVALD PEJPUS: Ni vi ne možete biti sigurni da li ste ga ubili. Da N je tako? 

- HAL REMIJUS: Možda nije umro na licu mesta, možda je umro na putu za bolnicu. 

- OSVALD PEJPUS: Postoji mogućnost. Ali, postoje i druge mogućnosti. Šta je, 
zapanjeni ste? Zamišljali ste suđenje, proces, vas kao velikog mučenika za narod i 
slobodu a onda, ko zna, možda vas izbave iz zatvora i formiraju Vladu nacionalnog 
jedinstva sa vama kao premijerom. 

- HAL REMIJUS: Varate se! Očekivao sam jedino smrt, ništa drugo. 

- OSVALD PEJPUS: Lažete! Svi žele da dignu revoluciju i učestvujju u njoj. Pod 
uslovom da prežive, naravno. 

- HAL REMIJU: Mene izuzmite. 

- OSVALD PEJPUS: Vi ćete biti izuzeti i iz spiska živih, i iz spiska mrtvih, iz 
antroplogije i iz istorije. Kad završimo sa vama sistematski ćemo zatrti i poslednje 
tragove vašeg bednog postojanja: vaše rite i knjige u potkrovlju Hrastove ulice 36, 
vaše retke prijatelje i poslednju, najnoviju Ijubavnicu. Tako ćete nestati sa lica zemlje 
i kao čovek i kao sećanje. Neće biti nikoga ko će spominjati Hala Remijusa, možda 
ubicu a možda i ne. 

(HAL REMIJUS se baci na Osvalda, ovaj ga savlada, obori na zemlju i pritisne) 

Državne dužnosti. Vratiću se. 

- HAL REMIJUS: Jebeni monstrumu!!!!! 

- OSVALD PEJPUS: Primiću ovo kao kompliment. 

(Odlazi. Mrak) 


DRUGA SCENA 

(OSVALD PEJPUS ulazi. HAL REMIJUS je na podu, teško se uspravlja i ponovo seda u 
stolicu) 

- OSVALD PEJPUS: Pohvatao sam sve lidere opozicije. Misle nesrećnici, da je dovoljno 
da neko ubije predsednika pa da ceo sistem padne kao kula od karata. Da mogu da 
vam poklonim malo više vremena doveo bih sve vaše "prijatelje", tu pred vas. 
Garantujem da bi vam pljunuli u lice, možda i pucali, samo da spasu svoje bedne 
guzice. Šta ste se vi umusili? Ubiću vas, i tu se priča završava. Sapienti satis! Ne 
verujete. Evo imate reč šefa bezbednosti Latalije, jedine osobe u ovoj lažljivoj zemlji 



која drži obećanje. Kad ja obećam da će neko biti ubijen ja ga i ubijem i obrnuto. 
Takvi smo mi Latalci, žestoki Ijudi, brzopleti, ali toplog i širokog srca. Suviše ste 
sumorni za moj ukus! 

- HAL REMIJUS: Čudno je da ovoliko pričate sa mnom. 

- OSVALD PEJPUS: Čemu se vi nadate? Medijima, televiziji, štampi? Novine su spore a 
slabo ih ko i čita. Što se tiče televizije sve stanice emituju program državne televizije. 
Već je osam? Vreme je za dnevnik. Kladim se da će prve reči spikera nezavisne kuće 
KBS biti: "Iako veo sveopšte žalosti ..." 

SPIKER OFF: "Iako veo sveopšte žalosti još pritiska našu zemlju, Privremena Vlada, 
oslanjajući se na svoja zakonska prava, prihvatila se teškog posla upravljanja 
državnim brodom. U pobunjenu Kučlatiju već je poslan bataljon policijskih snaga za 
hitne intervencije...." 

- HAL REMIJUS: I vi nekim da vladate? 

- OSVALD PEJPUS: A ko bi drugi? Možda vi? Pa vi ste nedovršeni student, prinudni 
fizički radnik, bez ikakve predstave o političkom životu i životu uopšte! Hajde, i da 
dođe ta demokratija, šta mislite, ko bi pre uspeo u politici, ja, koji sam sa najvišom 
ocenom diplomirao psihologiju na Itonu, ja koji znam gde i đavo spava, ili vi, 
isfrustrirani student? 

- HAL REMIJUS: Isfrustriran sam jer ste zatvorili Univerzitet. 

- OSVALD PEJPUS: Nacionalni Univerziteti su stvar prošlosti. Što se niste školovali u 
inostranstvu? 

- HAL REMIJUS: A zašto bih se školovao u inostranstvu kad je ovo moja zemlja? 

- OSVALD PEJPUS: O, znači, i zločinac može biti patriota! 

- HAL REMIJUS: Ti si najgora vrsta zločinca! Prosvećen, obrazovan, poznaješ Ijudski 
duh. Šta radiš sa svojim mozgom? Služi ti da istinu pretvaraš u laž, dobročinstvo u 
zločin i još ti narod koji se pod tobom prozlio veruje kao retko časnom čoveku. Mučite 
i proganjate u ime naroda koji mrzite! 

- OSVALD PEJPUS: Da nema naroda ne bi bilo ni mene. 

- HAL REMIJUS: Gubite se iz ove zemlje! 

- OSVALD PEJPUS: Vidi ga, stvarno patriota! Atentator sa motivom! Nije nego. Nema 
svetih ideala Hale, samo glad postoji i ništa osim nje. 

- HAL REMIJUS: A narod? Mislite da će on mirno podneti sve što mu spremate? 

- OSVALD PEJPUS: U primitivnim mozgovima tih androgenih majmuna stoji da su 
gladni danas, ali ne i da su juče bili gladni, i da će, po svemu sudeći, i sutra biti 
gladni, a šta je bilo pre godinu dana, deset, to se niko živi ne seća. 

- HAL REMIJUS: Neko će se već setiti. 

- OSVALD PEJPUS: Ko? Novinari koji pišu članke za jednokartnu upotrebu. Narod je u 
suštini miran, gunđa, ali trpi, ne vide svog Mesiju, zaklonjenog našim Mesijom, a naš 
Mesija se skriva samo tankim velom nazovi-demokratije i to mu je dovoljno. Shvatate 
li lepotu sistema? Mnogo se laje, a ništa se ne menja. 

- HAL REMIJUS: Video sam tu vašu krvavu demokratiju na ulicama, po zatvorima. Ne 
možete nam ništa, ne možete ništa Ijudima kao što je Artoris! 

- OSVALD PEJPUS: On je ušao u legendu zato što je pred mojim egzekutorima 
rascepio košulju na mestu gde je srce i naredio da tu pucaju. Samo nedostaje jedna 
činjenica. Stari Artoris je cinkario svoje kolege za bednu nadoknadu i sad, kad je na 
njega došao red, izigrava, junači iz istog razloga iz kog ste vi pucali u predsednika. 
Da ga zapamte buduća pokolenja kao humanistu i borca za slobodu. Sve je to taština 
i ništa osim nje. 

- HAL REMIJUS: Streljajte me već jednom i završite sa tim. 

- OSVALD PEJPUS: Tako mlad čovek a žuri se u smrt. C-c-c-c-c! Priznajte, vi me 
smatrate za zlu ali zanimljivu ličnost. Elegantnog princa tame! 

- HAL REMIJUS: Hvalite me usta kad drugi neće! 

- OSVALD PEJPUS: Vi nemate roditelje? ЈеГ tako? Ni rodbinu nemate? Tačno? Vi ste, 
kako se ono kaže, nahoče, dete Ijubavi, kopile... Da, to je reč, kopile! Toliko ste se 
borili za život više od ostalih. Zar vam nije teško da poginete? Jeftino, prilično jeftino! 
Izbegavate konverzaciju sa mnom ne bi li me namučili! Jadna mi kazna! Zašto ste 
izveli napad? 

- HAL REMIJUS: Jeste li vi rekli da sam ubio Vardu? 

- OSVALD PEJPUS: Nisam rekao ni da ste ga ubili, ni da ga niste ubili, kažem samo da 
ste ga napali. 

- HAL REMIJUS: Tada mi je to izgledalo kao dobra ideja. 

- OSVALD PEJPUS: Više nije. 

- HAL REMIJUS: Sad, dok vas gledam takvog, shvatam da to nije bila dobra već 
fantastična ideja. Presto vam se Ijulja i vi to dobro znate. Glumatate velikog vođu. 

- OSVALD PEJPUS: Kakav vođa, kakav presto? Ne sedim ja ni na kakvom prestolu. Ja 
samo služim narodu Latalije. 

- HAL REMIJUS: Oborio sam vrh! Ostatak piramide će krenuti za njim pravo u prašinu 
gde joj je i mesto. 

- OSVALD PEJPUS: Zaboravili ste na sistem, gospodine Remijus, sistem! 

- HAL REMIJUS: Diktatura. 

- OSVALD PEJPUS: Demokratija i nije za naš narod, jer da jeste, ne bi ga ovoliko 
mimoilazila. Demokratija je za flegmatične i preduzimljive narode, a ne za plemena 
divljaka u ovoj našoj i od boga zaboravljenoj Hiperboreji. Takvom narodu treba običan 
čovek, priprost, nemilosrdan ali pravedan... Čeka me dug rat s Kučlatima, čeka me 
potpisivanje primirja, čeka me obnova i izgradnja jer će posle krvavog haosa svaki 
dan ličiti na oporavak i biti bolji od onog prethodnog. Ljudi su nerazumni - moraju 
prvo malo da ginu da bi uživali u miru! 

- HAL REMIJUS: Pucao sam u pogrešnog čoveka. 


- OSVALD PEJPUS: Što se mene tiče, možda ste pucali i u pravog. Pa ni vi sami ne 
znate šta je istina! Zašto ste ovde? Zbog pokušaja ubistva, ubistva, ili jednostavno, 
loše odrađenog posla? I šta bi, na kraju krajeva, zaključio narod kad bi video svog 
zemljaka na sudu? Da svako može da puca na predsednika, i onog posle njega, i 
sledećeg, i onog tamo...Treba da postoji određeni red. 

- HAL REMIJUS: Red, rad i disciplina. 

- OSVALD PEJPUS: Surov zakon, al' je zakon. Mala nacija može opstati samo ako je 
pročišćena. 

- HAL REMIJUS: Tvoje reči zaudaraju na holokaust. 

- OSVALD PEJPUS: Kakav holokaust! Ja sam od dva miliona ubio jedva nekoliko 
stotina. Toliko ih svake godine pogine u automobilskim nesrećama. Sam Bog zna 
koliko Ijudi bezrazložno živi. Uostalom, svi ti likovi sa crne liste su irelevantne ličnosti. 

- HAL REMIJUS: Pa zašto su onda ubijeni? 

- OSVALD PEJPUS: Bili su dovoljno relevantni za života da ih neko ubije. To je bio 
njihov najveći uspeh. Da si samo mogao videti te sinove i kćeri slobode kako plaču, 
peze za milost i otkucavaju članove najbliže rodbine, i ja sam pun gađenja, potpisivao 
smrtne presude. Niko od njih nije bio čovek, niko nije imao vere. Poklekli su jer su bili 
običan svet! Pogledaj samo sebe! 

- HAL REMIJUS: Šta? 

- OSVALD PEJPUS: Ni ti nisi bolji. Ustvari, ne znam ni kakav si... sine. Tipičan primer 
sigurno nisi. Iza tebe ne stoji niko, ispred tebe nema nikoga. Tvoj motiv je jasan kao 
dan. Više nemaš šta da izgubiš! 

- HAL REMIJUS: Ima nas na hiljade! Gotovi ste, znam! 

- OSVALD PEJPUS: Kako sam onda ja saznao samo za jednog? 

- HAL REMIJUS: Ne boj se. Čuće se o njima. Lepota svega je, da te citiram, što ste 
nas vi i stvorili i stvaraćete nas svakog dana svoje proklete vladavine, dok potpuno ne 
iščeznete! 

(OSVALD skoči i udari HALU šamar) 

- OSVALD PEJPUS: Neću da vam dam vlast! Vi nas potirete kao Ijude, vi, mladi i 
čedni, pametni i lepi! Uzdanice ove zemlje, "naša mladost"! Hoćete sad i hoćete sve! 
Nema toga! Hiljadu godina smo na grbači vukli Tevtonce, Tatare i Ruse, šta ako za 
bolje i nismo? 

- HAL REMIJUS: Kako o Ijudima i Ijudskosti može da govori neko ko nikoga ne voli? 

- OSVALD PEJPUS: Voleo sam mnoge žene. I na tom sam polju odavno prebacio 
normu, za razliku od Vas, buntovniče. Možda je što se vas tiče, Frojd i bio u pravu. 

- HAL REMIJUS: Čuo sam da je moć snažan afrodizjak, ali nisam znao da pomaže 
matorim prdonjama kao što si ti! 

- OSVALD PEJPUS: Prekini! Ti baš želiš da te stavim na muke? 

- HAL REMIJUS: Ne, ali s obzirom kako razgovaramo, nemam ništa protiv! Ti si 
stoprocenti zločinac, eto šta si! 

- OSVALD PEJPUS: Jesam, ali barem nisam lažni puritanac koji osuđuje zločin u ime 
države, a kad ubjie legalno i legitimno izabranog šefa države onda je to u redu! 
Pacifisti bi vas streljali zbog ovoga! Ko zna, da ste bili pametni, mogli ste da se strpite, 
organizujete neki pokret, stranku, koaliciju i pobedite na izborima legalno, bez ijednog 
metka. 

- HAL REMIJUS: S krvlju smo došli na vlast i bez krvi ne silazimo! 

- OSVALD PEJPUS: Šekspir je kriv! "Krvav ti je početak vladavine, krvav će ti i kraj 
biti!" 


- HAL REMIJUS: Voleo bih da dočekam dan kada će se saznati za sva tvoja nedela. 

- OSVALD PEJPUS: Čista fikcija! Ja nisam Obrajen, a vi niste Vinston Smit, a ova 
drama koju igramo sigurno nije Orvelova "1984". Mi jednostavno vladamo, i to je to! 

- HAL REMIJUS: Vaša vlast je zločin i to savršen. Svi znaju ko je ubica ali niko ne sme 
da javi policiji, jer ubica vodi policiju. 

- OSVALD PEJPUS: Ne, to je dvostruki prestup slabog naroda koji ćuti u strahu za 
sopstvenu guzicu i pritom muči samog sebe, kao i vas humanista, demokrata i vernika 
jer činite isto što i ja samo to sebi ne smete da priznate. Mi smo zveri, i vi i ja. 
Pitanje je samo koja je zver jača. 

- HAL REMIJUS: A gde ti je SIN, Osvalde!!!! 

TREĆA SCENA 

(PEJPUS i REMIJUS se gledaju netremice) 

HAL REMIJUS: Da li si ga udavio, streljao, otrovao, isekao na komade, mučio 
elektroškovima... Šta je, sad te boli, sad pokazuješ osećanja. Nije te bolelo kada si mi 
zatirao prijatelje, nije bolelo kad sam polulud zurio u prazno, i molio da umru što 
bezbolnijom smrću? Nije te zanimalo kada sam sebe proglasio krivim za njihovu smrt. 
Da li znaš kako mi je tada bilo? Ne znaš i ne zanima te, ali mene kao čoveka koji će 
uskoro nestati... duguješ mi to!M 

- OSVALD PEJPUS: Ja tebi, osim olova, ne dugujem ništa! 

- HAL REMIJUS: Duguješ, duguješ mi jedine trenutke iskrenosti u životu. 

- OSVALD PEJPUS: I da ti kažem istinu šta ti imaš od toga? 

- HAL REMIJUS: Saznanje o tebi, saznanje o tome ima li ičeg Ijudskog u tebi. 

- OSVALD PEJPUS: Ubiću te, znaš! 

- HAL REMIJUS: To je tvoj problem, a ne moj. Moje saznanje je tvoja ispovest. 

- OSVALD PEJPUS: Kad sam iz KGB-a prešao u bezbednost Latalije svi su me gledali 
sumnjičavo. Trebao im je stručnjak, ali ne sa reputacijom Sovjetskog likvidatora. Svi ti 
novopečeni nacionalisti, bivši pozornici i vatrogasci, vodili su poslove krajnje brljavo i 
mastiljarski, ali nisu služili Sovjete. Ipak postao sam jedan od glavnih šefova, iako 


pod stalnom prismotrom Unutrašnje Kontrole. Jednom KGB, uvek KGB, govorili su! 
Ustvari, ko nije služio Rusima! I tako, počeo sam sa novim poslom, i svakim danom 
milimetar po milimetar osvajao deo njihovog poverenja, tako da sam uskoro kući 
odnosio strogo poverljiva dokumenta. Ali, uporedo sa mojim napretkom u službi 
počele su da cure informacije. Larson, jedan od visokih šefova, likvidiran je zbog 
pogrešne dostave. Posle je, naravno, sahranjen uz najveće državne počasti. 
Informacije su nastavile da cure. Jedne noći sam se povukao na spavanje, ostavivši 
dokumenta na stolu u radnoj sobi. Negde oko ponoći začuh korake pored vrata. Ustao 
sam. Iz moje radne sobe dopiralo je titranje slabog, škiljavog svetla. Prišao sam. Moj 
sin PER je fotografisao dokumenta. Bez ikakvog razmišljanja, pozvao sam Parvijusa, 
jednog od mojih najboljih Ijudi. Stigli su za deset minuta. Uhvatili Pera i dali mu 
natrijum-pentatol. 

- HAL REMIJUS: Serum istine? 

- OSVALD PEJPUS: Da. Sve je priznao. Radio je za Ruse, "kao tata nekad", rekao je. 
Moj sin nije ni u šta verovao. Možda je to bila i osveta ocu. Nije znao taj za osećanja. 
Seti se Hale šta sam ti rekao, glad, samo glad! A zašto? Taj serum je strašan: kad 
istina poteče ne možeš je zaustaviti. Kad me je ugledao onako omamljen, pljunuo me 
je. Rekao je da sam nikakav otac, da sam profesionalni ubica, da sam mu majku u 
grob oterao, a nisam... Pored mene su imali sve. On je izdao zemlju, baraba! 

- HAL REMIJUS: Ti mu više prebacuješ što je izdao tebe? 

- OSVALD PEJPUS: I mene i zemlju. I on je kao i ti negirao nas. Sanjate o tome da 
pomremo pa da sve pređe u vaše ruke. To je vaš vrli novi svet! Da li ti znaš šta sam 
ja uradio? Ne znaš jer sigurno misliš da sam žrtvovao sina zarad službe. Počinio sam 
eutanaziju, spas'o ga muka, eto šta! Bio je mlad, tvojih godina, čak je i... Zato sam 
rekao Ijudima da to izvedu što bezbolnije. Dali su mu cijanid i za deset sekundi sve je 
bilo gotovo. Posle su udesili da izgleda kao saobraćajka. 

- HAL REMIJUS: Kako si zataškao priču? 

- OSVALD PEJPUS: Nisam, Jerolim Bak, tadašnji šef službe, je baš u to vreme skovao 
plan za prevrat, i ja sam to na vreme saznao, obavestio Vardu, i Bak je tiho 
likvidiran. 

- HAL REMIJUS: Uz najveće državne počasti. 

- OSVALD PEJPUS: Nedelju dana kasnije postavljen sam na njegovo mesto. 

- HAL REMIJUS: Tako to biva: ne možeš biti odan porodici i narodu istovremeno. 

- OSVALD PEJPUS: Ne zajebavaj se samnom. 

- HAL REMIJUS: Ili šta, ubićeš me. 

- OSVALD PEJPUS: Od kada je Per ubijen, ja više nisam čovek. Posle mi je bilo 
svejedno, pet, deset, stotinu, nije u meni bilo oklevanja, sažaljenja, ničega. Prošlo je 
već deset godina mog nepostojanja, a za mene se ne brinu ni Bog ni Đavo. To je 
najbolji dokaz da im nisam preterano zanimljiv. Vidiš zemlje su se menjale, režimi. 
Sovjeti, Latalija, šefovi tajne službe, čak sam i ženu brzo zaboravio i prežalio ali sin je 
bio tu. Per nije želeo ni da bude spašen ni da bude ostavljen, bio je izgubljen samom 
činjenicom da sam ja njegov otac. Dva života je trebalo da se ugase da bih ja to 
shvatio! To je jedini zločin koji priznajem! Znaš li šta si ti? 

- HAL REMIJUS: Šta? 

- OSVALD PEJPUS: Najtvrđi islednik koga sam ikada upoznao. Izvukao si mi priznanje 
bez trunke napora. Ti odlaziš sa mojom istinom, sa kime ja ostajem. 

- HAL REMIJUS: Osvalde... reci... 

- OSVALD PEJPUS: Nemoj sebi da pridaješ toliku važnost. 

- HAL REMIJUS: Osvalde... reci mi... 

- OSVALD PEJPUS: Da... 

- HAL REMIJUS: Jesam li ja ubio Vardu? 

- OSVALD PEJPUS: Možda... 

- HAL REMIJUS: Prekidaš, tek tako... 

- OSVALD PEJPUS: Sve je već rečeno, a tebe čeka put. 

- HAL REMIJUS: Obećaj mi da ćeš reći istinu, jednom, bilo kada, bilo kome. 

- OSVALD PEJPUS: Rauf Bukajev, kučlatski terorista, pogubljen je juče u zoru po 
kratkom postupku zbog akta izdaje, terorizma i ubistva predesdnika Varde. 

- HAL REMIJUS: Obećaj da ćeš reći istinu. 

- OSVALD PEJPUS: Kad dođe neko vaše vreme. 

- HAL REMIJUS: Kad dođe neko bolje vreme. 

(HAL odlazi, OSVALD ostaje da sedi u stolici. Ne gleda za HALOM, slomljen je. Mrak) 

ČETVRTA SCENA 

SUDIJA OFF: Osvalde Pejpuse, da li se osećate krivim što se kao šef Bezbednosti 
Republike Latalije, izdali naređenja za egzekuciju 545 građana... 

- OSVALD PEJPUS: 546 časni sude... ne, ne osećam se krivim. Drugačije nije moglo. 
(MRAK) 


K R A J 


Aleksandar Novaković 

Beograd, 28.11.1998. 


Drama je prvi put izvedena 13. marta 2001. u Narodnom pozorištu u Užicu, 
u režiji Stefana Džeparoskog. 

OSVALDA PEJPUSA je igrao prvak pozorišta Slobodan Ljubičić, 

HALA REMIJUSA Vahidin Prelić. 

Ovo je tekst predstave. 

